**Սերգեյ Նիկոլայի Գալիցկի** (ազգանունը մինչև ամուսնությունը՝ **Հարությունյան**, օգոստոսի 14, 1967(1967-08-14), Սոչի, Կրասնոդարի երկրամաս, ՌԽՖՍՀ, ԽՍՀՄ), ռուսական գործարար, «Մագնիտ» խոշորագույն մանրածախ ցանցի հիմնադիր և համասեփականատեր։ «Կրասնոդար» ֆուտբոլային ակումբի սեփականատեր և նախագահ։ ՎՏԲ բանկի դիտորդ խորհրդի անդամ։

Կենսագրություն
--------------

Սերգեյ Գալիցկին ծնվել է 1967 թվականի օգոստոսի 14-ին, Կրասնոդարի երկրամասի Լազարևսկոե գյուղում. Իսկական ազգանունը Հարությունյան է։ Իր էթնիկական ծագման մասին Գալիցկին ասել է։ *«75 տոկոսով ես էթնիկ ռուս եմ և 25 տոկոսով հայ։ Քանի որ մեծացել եմ ռուսական միջավայրում, ապա, ցավոք, հայերեն չգիտեմ, բայցև հպարտ եմ իմ հայկական արմատներով»*։

1985-1987 թվականներին ծառայել է բանակում։ 1989 թվականին, լինելով երկրորդ կուրսի ուսանող, սկսել է աշխատել Կրասնոդարի առևտրային բանկերից մեկում։ 1993 թվականին ավարտել է Կուբանի պետական համալսարանի տնտեսագիտության և պլանավորման ժողովրդական տնտեսության ֆակուլտետը, «ֆինանսներ և վարկ» մասնագիտությամբ։ 1994 թվականին ավարտել է բանկիրի կարիերան, լինելով բանկի կառավարչի տեղակալ։

1994 թվականին գործընկերների հետ ստեղծել է «Տրանսազիա» դիստրիբյուտորական կազմակերպությունը, որը ձեռք է բերել «Avon», «Johnson & Johnson», «Procter & Gamble» ընկերությունների բացառիկ ներկրման իրավունք։ 1995 թվականին «Տրանսազիան» դարձել է «Procter & Gamble» բացառիկ դիստրիբյուտորը Ռուսաստանի Հարավային տարածաշրջանում։ 1995 թվականին Սերգեյ Գալիցկին դուրս է եկել այդ բիզնեսից և հիմնել «Թանդեր» ընկերությունը։ 1998 թվականին Կրասնոդարում հիմնել է Cash&Carry ձևաչափի խանութը։

2000 թվականին, փոխելով խանութների ձևաչափը, ցանցը վերանվանել է «Մագնիտ»։ 2001 թվականին «Մագնիտ» -ն իր 50 խանութներով, դարձել է Ռուսաստանի խոշորագույն մանրածախ ցանցը։ 2006 թվականին «Մագնիտ»-ը տեղադրել է RTS և ММВБ-ում (ներդրողները 19 % բաժնետոմսերի համար վճարել են 368 մլն ԱՄՆ դոլար)։ 2011 թվականին Գալիցկու «Կրասնոդար» ֆուտբոլային ակումբն ընդգրկվել է Պրեմիեր լիգայում։

2011 թվականի սեպտեմբերի 13-ին Կրասնոդարի երկրամասի նահանգապետի հրամանով Ս. Ն. Գալիցկին արժանացել է «Կուբանի աշխատանքի հերոս» կոչմանը։

2013 թվականի մայիսին մեկնարկել էր և 2016 թվականի հոկտեմբերի դրությամբ արդեն ավարտվել է Հարավային դաշնային օկրուգում Հարավային դաշնային տարածաշրջանում (ՌԴ) խոշորագույն մարզական կառույցներից մեկի շինարարությունը, խոսքը «Կրասնոդար» ակումբի մարզադաշտի մասին է։ Ծրագիրն ամբողջությամբ ֆինանսավորել է Սերգեյ Գալիցկին։

2017 թվականի սեպտեմբերին մարզադաշտի հարևանությամբ բացվել է հանգստի այգի, որը կառուցվել է Սերգեյ Գալիցկու միջոցներով։ 23 հեկտար տարածքում տնկվել է 2,3 հազար ծառ և կառուցվել է ավելի քան 30 օբյեկտ ջրվեժով և ջրավազանով շատրվան, սթիթբոլի հրապարակ, սքեյթ - այգի, երեխաների համար երաժշտական լաբիրինթոս, 200 մարդու համար նախատեսված բաց կինոթատրոն և շատ այլ շինություններ։

2017 թվականի հոկտեմբերին պարգևատրվել է Ռուսաստանի նախագահի պատվավոր գովասանագրով «Գործարարության զարգացման մեջ ունեցած ավանդի, ակտիվ հասարակական գործունեության և բազմամյա բարեխիղճ աշխատանքի համար»։

2018 թվականի փետրվարին 138 մլրդ ռուբլիով վաճառել է «Մագնիտի» 29, 1% ակցիաները ՎՏԲ բանկին և լքել ընկերությունը։

2019 թվականին սկսել է իրեն և իր աներորդուն Սերգեյ Գալիցկուն պատկանող «Ռուսական տերուար» ընկերության արտադրության «Գալիցկի և Գալիցկի» անվանումով գինու վաճառքը։ Գինու արտադրության համար խաղողը աճեցվում է Կրասնոդարի մարզի Գոստագաեվսկի կայարանի հարևանությամբ գտնվող 68 հեկտար հողատարածքի վրա։ Ընկերությունը սկսել է արտադրել գինու 8 տարատեսակ գործընկերների խանութներում և ռեստորաններում իրացնելու համար։ 2023 թվականին ընկերությունը նոր TON 618 բրենդի գրանցման հայտ է ներկայացրել, որի անվան տակ նախատեսում է արտադրել գինի և թունդ ալկոհոլային ըմպելիքներ, ինչպիսիք են բրենդին, լիկյորը, մեղրագինին, ապերիտիվը։

Ընտանիք
-------

* Ամուսնացած է,
	+ Ունի դուստր՝ Պոլինա (ծնվ. 2.11.1995 թ.)

Կարողությունը
-------------

«Ֆինանս ամսագրի» վարկածով՝ Գալիցկու կարողությունը փետրվար 2010 թ. փետրվարի դրությամբ հասել է 2,65 մլրդ ԱՄՆ դոլար.

2005 թվականից Forbes ամսագրի Ռուսաստանի 200 ամենահարուստ գործարարների ցանկում է՝ 460 մլն ԱՄՆ դոլար կարողությամբ (64-րդ տեղ)։ 2011 թվականին զբաղեցրել է 24-րդ տեղը, ունենալով 5,5 մլրդ ԱՄՆ դոլարի կարողություն։ 2014 թվականի դրությամբ նա 13-րդ տեղն է՝ 10,3 մլրդ ԱՄՆ դոլարով։

2012 թվականին Գալիցկին միլիարդատերերի համաշխարհային վարկանիշային աղյուսակում զբաղեցրել է 216-րդ տեղը (4,9 մլրդ ԱՄՆ դոլար)։

2015 թվականի մայիսին Forbes-ը Գալիցկու կարողությունը գնահատել է 8,3 մլրդ դոլար.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Ցուցանիշներ** | **2011** | **2012** | **2013** | **2014** | **2015** | **2016** | **2017** | **2018** | **2019** | **2020** | **2021** | **2022** | **2023** |
| **Կարողությունը ($ մլրդ)** | ***5,5*** | ***4,9*** | ***8,2*** | ***10,3*** | ***8,3*** | ***5,7*** | ***6,8*** | ***4,0*** | ***3,5*** | ***3,4*** | ***3,5*** | ***3,2*** | ***3,2*** |
| **Տեղը (աշխարհում)** | ***185*** | ***216*** | ***138*** | ***117*** | ***162*** | ***219*** | ***202*** | ***550*** | ***617*** | ***565*** |  |  | ***905*** |
| **Տեղը (Ռուսաստանում)** | ***24*** | ***25*** | ***17*** | ***13*** | ***15*** | ***17*** | ***18*** | ***28*** | ***32*** | ***29*** | ***40*** | ***32*** | ***37*** |

Ծանոթագրություններ
------------------

1. 1 2  «К нам едет ФК «Краснодар»». Արխիվացված է օրիգինալից 2012 թ․ դեկտեմբերի 7-ին. Վերցված է 2016 թ․ հոկտեմբերի 22-ին.
2. ↑  *Александр Воробьев, Сергей Дружинин*. Галицкий в элите // Ведомости — Ростов-на-Дону, 26.01.2011, № 12 (2778)  (Проверено 26 января 2011)
3. ↑  «Галицкий Сергей Николаевич - Независимый член наблюдательного совета, cтарший независимый директор, член комитета по кадрам и вознаграждениям, член комитета по стратегии и кор». Արխիվացված է օրիգինալից 2016 թ․ հուլիսի 10-ին. Վերցված է 2016 թ․ հոկտեմբերի 22-ին.
4. 1 2 3 4 5 6 7  Справка Сергей Галицкий Archived 2016-03-06 at the Wayback Machine. в рейтинге Forbes 2010 года.
5. 1 2 3 4 5 6  Статья Галицкий Сергей Николаевич в справочнике Коммерсантъ.
6. ↑  «Հպարտ եմ, որ հայկական արմատներ ունեմ. Գալիցկի». Արխիվացված է օրիգինալից 2022 թ․ փետրվարի 11-ին. Վերցված է 2020 թ․ մայիսի 25-ին.
7. ↑  «Владельцы «Магнита» и «Кубань Кредита» стали Героями труда Кубани». Արխիվացված է օրիգինալից 2014 թ․ նոյեմբերի 29-ին. Վերցված է 2016 թ․ հոկտեմբերի 22-ին.
8. ↑  «Возле стадиона "Краснодар" открылся уникальный парк» (ռուսերեն). Российская газета — новость. Վերցված է 2023 թ․ հոկտեմբերի 22-ին.
9. ↑  «Президент наградил краснодарца Сергея Галицкого Почетной грамотой» (ռուսերեն). Комсомольская правда — новость. Վերցված է 2023 թ․ հոկտեմբերի 22-ին.
10. ↑  «ВТБ купит 29,1% акций «Магнита», Сергей Галицкий покидает компанию» (ռուսերեն). Коммерсантъ — новость. Վերցված է 2023 թ․ հոկտեմբերի 22-ին.
11. ↑  «Сергей Галицкий начинает продавать свои вина» (ռուսերեն). Ведомости — новость. Վերցված է 2023 թ․ հոկտեմբերի 22-ին.
12. ↑  «Фигура высшего пинотажа: каким получилось вино у миллиардера Галицкого» (ռուսերեն). forbes.ru — новость. Վերցված է 2023 թ․ հոկտեմբերի 22-ին.
13. ↑  «Винодельня Галицкого подала заявку на регистрацию нового алкогольного бренда» (ռուսերեն). 93.ру — новость. Վերցված է 2023 թ․ հոկտեմբերի 22-ին.
14. ↑  «Новости — Руспрес». Արխիվացված է օրիգինալից 2015 թ․ փետրվարի 5-ին. Վերցված է 2016 թ․ հոկտեմբերի 22-ին.
15. ↑  «Финанс.» Рейтинг российских миллиардеров 2010.
16. ↑  «Ֆորբսի՝ Ռուսաստանի 200 ամենահարուստ գործարարների վարկանիշային աղյուսակում կա 7 հայ. Սերգեյ Գալիցկի-Հարությունյանը 13-րդն է». Արխիվացված է օրիգինալից 2022 թ․ փետրվարի 11-ին. Վերցված է 2020 թ․ մայիսի 25-ին.
17. ↑  Сергей Галицкий занял 216-е место в рейтинге миллиардеров Forbes.
18. ↑  «http://www.forbes.com/profile/sergei-galitsky». `{{cite web}}`: External link in ``|title=`` (օգնություն)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | ՎԿ · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Բառարաններ և հանրագիտարաններ | Լենտապեդիա |

 |